**გ ა ნ ა ც ხ ა დ ი**

**2020-2021 წლის საუკეთესო პრაქტიკის პროგრამაში მონაწილეობაზე**

**ხელვაჩაურის მუნიციპალიტეტი**

1. **პრაქტიკის/ინიციატივის სათაური:**

ხელვაჩაურის მუნიციპალიტეტში 2020-2021 წლების პროგრამის ფარგლებში „შეშის ჩანაცვლება სხვა ალტერნატიული წყაროთი - ბრიკეტით“

**2 . თემატიკა:**

სოციალურად დაუცველი მოქალაქეების დახმარება.

**3. პრაქტიკის/ინიციატივის ავტორი/ინიციატორი:**

ხელვაჩაურის მუნიციპალიტეტის მერის მოადგილე - კახაბერ ფუტკარაძე.

ტელ: 599851581 E-mail: **kaxaberfutkaradze1976@gmail.com**

**4. მუნიციპალიტეტის ზოგადი მონაცემები:**

აჭარის რეგიონი, ხელვაჩაურის მუნიციპალიტეტი, ფართობი 350 კვ/კმ, შედგება 11 ადმინისტრაციული ერთეულისგან, მოსახლეობის რაოდენობა - 63300 კაცი. ოფიციალური ვებ-გვერდი:www.khelvachauri.ge

**5. მუნიციპალიტეტის მახასიათებლები**:

ხელვაჩაურის მუნიციპალიტეტის საქმიანობას და მის მაღალ დონეს განსაზღვრავს მთელი რიგი გარემოებები, რომლებიც მნიშვნელოვნად აისახება მუნიციპალიტეტის საქმიანობის საბოლოო შედეგზე. საბოლოო შედეგი რაღათქმაუნდა გადის შიდა და გარე ფაქტორების რაციონალურად განაწილებასა და განვითარებაზე.

შიდა ფაქტორები - მუნიციპალიტეტის საქმიანობის ეფექტურობის განმსაზღვრელი ფაქტორებია: საჯარო მოხელეთა კვალიფიკაციის მაღალი დონე, ფინანსური რესურსი, ტექნიკური შესაძლებლობები, ხარისხზე ორიენტირებული შედეგი და შედეგით მიღებული კმაყოფილების მაჩვენებლის ეფექტიანობა.

გარე ფაქტორები - ქვეყანაში არსებული ეკონომიკური, სოციალური და პოლიტიკური მდგომარეობა მნიშვნელოვნად ზემოქმედებს მუნიციპალიტეტის მუშაობაზე. ასევე მნიშვნელოვანია სხვა გარე ფაქტორებიც, როგორიცაა სატრანზიტო გზასთან სიახლოვე, მსხვილ საერთაშორისო პროექტში ჩართულობა, დონორ ორგანიზაციებთან ურთიერთობა, ინვესტიციების მოზიდვა და სხვ.

**6. პრაქტიკის/ინიციატივის მოკლე აღწერა:**

პროგრამის მიზანია როგორც გარემოს შენარჩუნება, ენერგოეფექტურობა, ტყის მდგრადი მართვა ასევე სოციალურად დაუცველი ოჯახების სითბოთი უზრუნველყოფა. ჩვენ - თვითმმართველობამ, საზოგადოებამ, ერთად უნდა შევცვალოთ არსებული რეალობა ხელვაჩაურის ეკოლოგიის გასაუმჯობესებლად და მოქალაქეების საკეთილდღეოდ, აღნიშნული პროგრამა ხელს შეუწყობს ხე ტყის კანონიერ ან/და უკანონო ჭრების ფაქტების აღკვეთას, ბრიკეტის მოხმარებით ხელს შევუწყობთ კლიმატის ცვლილების პროცესის შერბილებასა და ტყის ეკოსისტემის შენარჩუნებას. აღნიშნული პროგრამის ფარგლებში შემცირდება დაახლოებით 2 000 კუბური მეტრის საშეშე ხე-ტყის მოხმარება ყოველწლიურად. სუფთა ენერგო ტექნოლოგიების დანერგვა, როგორიცაა შეშის ჩანაცვლება **ბრიკეტით** ეკონომიკური და გარემოსდაცვითი სარგებლის გარდა, აქვს სოციალური სარგებელი. პროგრამით ისარგებლებს ხელვაჩაურის მუნიციპალიტეტში რეგისტრირებული ან/და ფაქტობრივად მცხოვრები სოციალურად დაუცველი ოჯახები, რომლის სარეიტინგო ქულასაც განსაზღვრავს მერის ბრძანებით შექმნილი შესაბამისი კომისია სსიპ სოციალური მომსახურების სააგენტოს მიერ მოწოდებული ინფორმაციის საფუძველზე. ასევე ის ოჯახები, რომლებიც მატერიალური და ეკონომიკური სიდუხჭირის გამო ვერ იყენებენ სათბობ საშუალებად ბუნებრივ აირს/გაზს და რომელთა სარეიტინგო ქულასაც განსაზღვრავს მერის ბრძანებით შექმნილი შესაბამისი კომისია სსიპ სოციალური მომსახურების სააგენტოს მიერ მოწოდებული ინფორმაციის საფუძველზე. ჯამში პროგრამის ფარგლებში ისარგებლებს დაახლოებით 340 კომლი, სულ დახმარება გაეწევა - 1 700 ბენეფიციარს.

**ბრიკეტი** - არის ეკოლოგიურად და ბიოლოგიურად სუფთა საწვავი საშუალება. ბრიკეტი მზადდება ხის ნარჩენებისგან, ასევე ნებისმიერი ბიო მასის ნარჩენებისგან, ბრიკეტი არ შეიცავს არანაირ ქიმიურ დანამატებს. იგი გამოიყენება საწვავად და მოსახერხებელია ბუხარში, ღუმელში, მყარი საწვავის ბოილერებში და მყარ საწვავზე მომუშავე სხვა გასათბობ მოწყობილობებში დასაწვავად, რის გამოც არ საჭიროებს არსებული ღუმელების შეცვლას და დამატებით ინვესტიციას ღუმელის შესაძენად.

**7. განხორციელებულიპრაქტიკის/კონკრეტული ინიციატივის დეტალური აღწერა:**

მუნიციპალიტეტის ბიუჯეტის პროექტს და შესაბამისად პროგრამას ამტკიცებს ხელვაჩაურის საკრებულო, მერის ბრძანებით იქმნება კომისია, რომელიც განიხილავს შემოსულ განცხადებებს; ბოლო ეტაპი არის ბრიკეტის გაცემა. (დოკუმენტაცია თან ახლავს).

პროგრამის ფარგლებში ბრიკეტის გასაცემად და განცხადებების მისაღებად ინფორმაცია ვრცელება მუნიციპალიტეტის ოფიციალური ვებ-გვერდის[www.khelvachauri.ge](http://www.khelvachauri.ge), fb. გვერდის - ხელვაჩაურის მუნიციპალიტეტის და სოფლების მერის წარმაომადგენლების საშუალებით

პროგრამის დაგეგმისას პროცესში დახმარება გაგვიწია „სსიპ ხელვაჩაურის სოციალური მომსახურების სააგენტომ“, მოგვაწოდეს ინფორმაცია სოფლებში რეგისტრირებული სოციალურად დაუცველი მოქალაქეების შესახებ, აღნიშნულ სტატისტიკაზე დაყრდნობით განისაზღვრა პროგრამით მოსარგებლე ბენეფიციარების რაოდენობა და შემუშავდა პროგრამა.

* **აქტივობათა გეგმა/გრაფიკი**

(ბრძანებები, განკარგულებები, დადგენილებები, რეზოლუციები, ინსტრუქციები). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*

* **ინფორმაცია მოქალაქეების, სხვადასხვა ორგანიზაციებისა და ინსტიტუციების ჩართულობის შესახებ;**
* **ინფორმაცია პროექტისთვის გამოყენებული რესურსის შესახებ.**

(ადამიანური, ფინანსური, მატერიალური)

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**
* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**
* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

**8. მიღწეული შედეგი და დადებითი გავლენა:**

პროგრამის ფარგლებში „შეშის ჩანაცვლება სხვა ალტერნატიული წყაროთი - ბრიკეტით“ განხორციელებით, მნიშვნელოვანი ნაბიჯები გადაიდგა, როგორც გარემოს დაცვის, ასევე სოციალურად დაუცველი მოქალაქეების სითბოთი უზრუნველყოფის კუთხით. პროგრამის ფარგლებში 2019-2020 წლებში სოციალურად დაუცველ მოქალაქეებზე - 545 კომლზე, გაიცა 814 ტონა ბრიკეტი, რითაც დაიზოგა 2170 კბ. მეტრი ხე-ტყე.

აღნიშნული პროექტის განვრცობით და სხვა მუნიციპალიტეტებში დანერგვით, მნიშვნელოვან ნაბიჯს გადავდგამთ გარემოს დაცვის კუთხით.

**9. მიღებული გამოცდილება და გაკეთებული დასკვნები:**

უპირველესყოვლისა აუცილებელია ჩატარდეს კვლევა ამ მიმართულებით საჭიროებების შესახებ. ხელვაჩაურის პროგრამის შემთხვევაში დადგინდეს თუ რა რაოდენობის მოქალაქე არის რეგისტრირებული კონკრეტულ მუნიციპალიტეტში და აქედან დაახლოებით % მაჩვენებელი იქნას აღებული სოციალურად დაუცველი მოქალაქეების შესახებ.

ხელვაჩაურში „შეშის ჩანაცვლება სხვა ალტერნატიული წყაროთი - ბრიკეტით“ პროგრამა სამი წელია მოქმედებს, რაც მის მდგრადობაზე მიუთითებს.

**10. საკრებულოს როლი:**

მნიშნელოვანია საკრებულოს როლი, რადგანაც მერიის სამსახურების პროგრამების ვიზირება და საკრებულოზე დამტკიცება მათი პრეროგატივაა. შესაბამისად ყველა ფრაქცია და კომისია, რომელმაც გაუკეთა ვიზირება პროგრამას, დადებითი შეფასება გასცა.

**11. პრატიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

პროგრამის დანერგვით, დიდი დახმარება გაეწიათ მუნიციპალიტეტში მცხოვრებ სოციალურად დაუცველ მოქალაქეებს, ასევე ადგილობრივ წარმოებასა და გარემოს.

**12. საკონტაქტო ინფორმაცია:**

რეზო ვარშანიძე - ბუნებრივი რესურსებისა და აგრარულ საკითხთა სამსახურის უფროსი - 599 851474 - Rezovarshanidze1985@gmail.com

**13. თანდართულიდოკუმენტების/მასალებისსია**

დანართი 1: ხელვაჩაურის საკრებულოს ნორმატიული აქტი. (5 ფურცელი)

დანართი 2: ბრძანება კომისიის შექმნის შესახებ. (2 ფურცელი)

დანართი 3:მოქალაქეებზე ბრიკეტის გაცემის დროს გადაღებული ფოტომასალა